**ОФИЦИАЛНО СТАНОВИЩЕ**

**Лидл България**

Във връзка с разпространяването на игра в Интернет пространството, която предлага раздаването на подаръчна карта от 500 лв. по повод честване на 90-годишнината на компанията, бихме искали да ви информираме, че посочената игра представлява измама и грубо нарушение на правата на Лидл България, включително и съгласно Наказателния кодекс на Република България.

Лидл България категорично се дистанцира от провежданата игра като бихме искали да заявим, че вече сме предприели всички допустими по закон действия, включително сезиране на компетентните органи, за да защитим интересите на нашите потребители и на компанията.